Vander questie ende gescille gecome voir den raide
vander stad tusschen willem de scheepe vleeschouwe
ingeseten poirte van des stad ter eenre ende
arnde moens diene smeyers van cumptich tot
vertrijke ter ande zijden aengaen seke scapen
toebehoiren den oirs poirte die deselve diene
gearresteert hadde voir seke schade die seke
vleeschouwers van des stadt met huen scapen
doirlijden omtrint vertrijke int coren ald gedaen
mochten hebbe welke schade de voirs dienee
vand voirs willem opgeleet woude hebben
mits dat deselve willem oic vleeschouwe was
gelijc den anden zijne geselle Ende als tvoirs
rastement come was ter kynnesse des voirs
willems Es deselve willem gegaen bijden
voirs vorste seggen datme niet beviden
soude dat zijn scape enige schade gedae hadde
pntende soe verre men bevonde dat zij enige
schade gedaen hadden die optelegge ter taxatie
van goede manen hen des verstaen dwelt
de voirs vorste ziende dat hij opden voirs willem
niet en conste gecome eyschte hem voir sijne
salar vand rastemete te doen v st dwelc Ende om dat
de voirs wille gheenssins doen en woude en woude
de voirs vorste die net ontrasten dwelc al
de voirs willem alsoe te kynne gaf pntende
dat te thoenen soe verre hem dat bij den voirs
vorste wordde ontkint besundert dat hij ten tijde
vand rastemete noyt anders en vermaende dan
vander schaden die ande beesten als voe gedaen
hadden sustinende mits dien dat de voirs diene
de voirs scape sculd soude sijn costeloes ende
schadeloes tontsline Dair op de voirs vorste
bekinde genoech dat hij die scape beslage hadde
voir schade die ande scape oft beeste voirtijden
gedaen hadden mair mits dat wille oic eten
vleeschouwe was meynde hij die schade aen hem
te verhalen Seyde voirts dat nae dien zij